|  |
| --- |
|  **NOTA DE FUNDAMENTARE****la proiectul** **hotărârii de Guvern cu privire la modificarea unor** **hotărâri ale Guvernului în domeniul metrologiei**  |
| **1. Denumirea sau numele autorului şi, după caz, a/al participanților la elaborarea proiectului actului normativ** |
|  Ministerul Dezvoltării Economice și Digitalizării |
| **2. Condiţiile ce au impus elaborarea proiectului actului normativ** |
| **2.1. Temeiul legal sau, după caz, sursa proiectului actului normativ** Proiectul de hotărâre de Guvern este elaborat întru implementarea art.173 capitolul 3 titlul V *Comerțul și aspectele legate de comerț* din Acordul de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora pe de altă parte, ratificat prin Legea nr.112/2014.Conform angajamentelor asumate prin art. 173 din Acordul de Asociere RM-UE, Republica Moldova ia măsurile necesare pentru a asigura în mod progresiv conformitatea cu obiectivele Uniunii în materie de reglementări tehnice, standarde, metrologie, acreditare, evaluarea conformității, sisteme corespunzătoare și sistemul de supraveghere a pieței, și se angajează să urmeze principiile și practica prevăzute în acquis-ul relevant al Uniunii. În vederea îndeplinirii obiectivelor menționate, Republica Moldova include progresiv acquis-ul relevant al Uniunii în legislația sa.De asemenea, articolele 408, 410, 448 din Acordul de Asociere stabilesc prevederi clare, care urmează a fi implementate de Republica Moldova:1. Republica Moldova se abține de la modificarea legislației sale orizontale și sectoriale, mai puțin atunci când face acest lucru în vederea alinierii progresive a acestei legislații la acquis-ul corespunzător al Uniunii și a menținerii acestei alinieri;
2. Ca parte a apropierii, Republica Moldova retrage dispozițiile din legislația internă sau revocă practicile interne care sunt incompatibile cu dreptul Uniunii sau cu legislația sa internă apropiată de dreptul Uniunii în domeniile legate de comerț aferente titlului V (Comerț și aspecte legate de comerț);
3. Republica Moldova asigură punerea efectivă în aplicare a legislației sale interne apropiate și întreprinde orice acțiune necesară pentru a reflecta evoluțiile dreptului Uniunii în legislația sa internă, în domeniile legate de comerț aferente titlului V (Comerț și aspecte legate de comerț);
4. Republica Moldova se abține de la orice acțiune care ar putea submina obiectivul sau rezultatul apropierii în ceea ce privește titlul V (Comerț și aspecte legate de comerț) din prezentul acord.

În contextul celor expuse, precum și având ca obiectiv pregătirea către reuniunea de screening bilateral pentru Capitolul 1:Libera circulație a bunurilor, a fost identificată ca măsură prioritară, ajustarea legislației naționale în domeniul metrologiei cu actele UE, incluse în agenda Bilateral Screening Meeting. Mai mult, Reglementările tehnice naţionale aferente domeniului metrologiei au fost supuse evaluării legislative cu suportul proiectului *„Legislative Pre-Assessment of the EU - Moldova Association Agreement -Provisions on Technical Barriers to Trade” (project number SIEA-2018-19547).* Cu toate că,conform *Final Report Legislative Pre-Assessment of the EU - Moldova Association Agreement Provisions on Technical Barriers to Trade* a fost stabilit gradul de aliniere – compatibil*,* au fost identificate unele necorelări tehnice, care urmează a fi ajustate. Complementar, alinierea legislației naționale la legislația UE a fost sugerată și de către Comisia Europeană în recomandările sale respective.Astfel, prin proiectul în cauză se impune modificarea unor acte naționale, care transpun legislația Uniunii în domeniul metrologiei, și anume: Measuring containers (bottles); Measuring instruments (MID); Measuring units; Non-Automatic Weighing Instruments (NAWI); Pre-packaged products. Modificările propuse sunt de ordin tehnic, operarea cărora va exclude unele neconformități din legislația națională în raport cu acquis-ul european respectiv. Urmare celor menționate a fost elaborat prezentul proiect de hotărâre de Guvern, care modifică:* Hotărârea Guvernului nr.267/2014 pentru aprobarea Reglementării tehnice privind aparatele de cântărit neautomate (Monitorul Oficial al Republicii Moldova, 2014, nr.92-98, art.296) cu modificările ulterioare;
* Hotărârea Guvernului nr.881/2014 cu privire la aprobarea Regulamentului general de metrologie legală de stabilire a cerinţelor privind sticlele utilizate ca recipiente de măsură (Monitorul Oficial al Republicii Moldova, 2014, nr.325-332, art. 949), cu modificările ulterioare;
* Hotărârea Guvernului nr.907/2014 pentru aprobarea Regulamentului general de metrologie legală referitor la preambalarea, în funcţie de masă sau volum, a anumitor preambalate (Monitorul Oficial al Republicii Moldova, 2014, nr.333-338, art.975), cu modificările ulterioare;
* Hotărârea Guvernului nr.909/2014 cu privire la aprobarea unităților de măsură legale (Monitorul Oficial al Republicii Moldova, 2014, nr.333-338, art.977), cu modificările ulterioare;
* Hotărârea Guvernului nr.408/2015 pentru aprobarea Reglementării tehnice privind punerea la dispoziţie pe piaţă a mijloacelor de măsurare (Monitorul Oficial al Republicii Moldova, 2015, nr.177-184, art.471) cu modificările ulterioare.
 |
| **2.2. Descrierea situaţiei actuale şi a problemelor care impun intervenția, inclusiv a cadrului normativ aplicabil şi a deficiențelor/lacunelor normative** Proiectul cuprinde norme de ordin tehnic întru ajustarea reglementărilor tehnice naționale cu directivele Uniunii Europene:

|  |  |
| --- | --- |
| 1. Directiva 2014/31/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a aparatelor de cântărit cu funcționare neautomată (reformare), Număr CELEX:  [02014L0031-20140329](https://eur-lex.europa.eu/legal-content/EN/TXT/?uri=CELEX%3A02014L0031-20140329&qid=1724064300418);
2. Directiva 75/107/CEE a Consiliului din 19 decembrie 1974 privind apropierea legislațiilor statelor membre referitoare la sticlele utilizate ca recipiente de măsurare, Număr CELEX: [31975L0107](https://eur-lex.europa.eu/legal-content/EN/TXT/?uri=CELEX%3A31975L0107&qid=1720426714985);
3. Directiva Consiliului din 20 ianuarie 1976 privind apropierea legislațiilor statelor membre referitoare la preambalarea, în funcție de masă sau volum, a anumitor produse preambalate(76/211/CEE), astfel cum a fost modificată ultima dată prin [Regulamentul (UE) 2019/1243 al Parlamentului European și al Consiliului din 20 iunie 2019](https://eur-lex.europa.eu/legal-content/RO/AUTO/?uri=celex:32019R1243) de adaptare la articolele 290 și 291 din Tratatul privind funcționarea Uniunii Europene a unei serii de acte juridice care prevăd utilizarea procedurii de reglementare cu control, Număr CELEX [01976L0211-20190726](https://eur-lex.europa.eu/legal-content/RO/ALL/?uri=CELEX:01976L0211-20190726);
4. Directiva 2007/45/CE a Parlamentului European şi a Consiliului din 5 septembrie 2007 de stabilire a normelor privind cantitățile nominale ale produselor preambalate, de abrogare a Directivelor 75/106/CEE și 80/232/CEE ale Consiliului, și de modificare a Directivei 76/211/CEE a Consiliului, Număr CELEX [32007L0045](https://eur-lex.europa.eu/legal-content/EN/TXT/?uri=CELEX%3A32007L0045&qid=1707747068195);
5. Directiva Consiliului din 20 decembrie 1979 privind apropierea legislațiilor statelor membre referitoare la unitățile de măsură și de abrogare a Directivei 71/354/CEE (80/181/CEE), astfel cum a fost modificată ultima data prin Directiva 9UE) 2019/1258 a Comisiei din 23 iulie 2019, Număr CELEX: [01980L0181-20200613](https://eur-lex.europa.eu/legal-content/EN/TXT/?uri=CELEX%3A01980L0181-20200613&qid=1720156431089);
6. Directiva 2014/32/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a mijloacelor de măsurare (reformare), așa cum a fost modificată ultima dată prin Directiva delegată (UE) 2015/13 a Comisiei din 31 octombrie 2014, Număr CELEX : [02014L0032-20150127](https://eur-lex.europa.eu/legal-content/EN/TXT/?uri=CELEX%3A02014L0032-20150127&qid=1724834751156)

Gradul de compatibilitate a actului juridic UE cu proiectul în cauză este stabilit „compatibil” și este reflectat în Tabelele de concordanță elaborat conform prevederilor Regulamentului privind armonizarea legislației Republicii Moldova cu legislația Uniunii Europene, aprobat prin Hotărârea Guvernului nr.1171/2018, cu modificările ulterioare. |  |

 |
|   |
| **3. Obiectivele urmărite şi soluțiile propuse** |
| **3.1. Principalele prevederi ale proiectului şi evidențierea elementelor noi** Proiectul are drept scop ajustarea normelor privind:* introducerea și punerea la dispoziție pe piață, punerea în funcțiune a aparatelor de cântărit cu funcționarea neautomată și mijloacelor de măsurare;
* cerințele privind sticlele utilizate ca recipiente de măsură, preambalarea, în funcţie de masă sau volum, a anumitor preambalate, aprobarea unităților de măsură legale,

acoperite de Reglementările tehnice prenotate, la actele juridice ale UE pertinente.La etapa de evaluare a Reglementărilor tehnice în procesul de elaborare a prezentărilor de țară aferente Capitolului 1:Libera circulație a bunurilor, au fost observate mai multe abateri de la legislația UE, având caracter tehnic. Totodată, au fost corelate prevederile referitoare la terminologie. Astfel, proiectul va asigura o identitate unică și o prezentare în volum deplin a noțiunilor din Reglementările tehnice cu noțiunile din actele UE, menționate la pct.2 din prezenta notă.De menționat, că proiectul concretizează obligațiile autorităților naționale în raport cu Comisia Europeană și statele membre.Suplimentar se remarcă, că proiectul ține cont de observațiile, care au fost expuse de către experții proiectului *„Legislative Pre-Assessment of the EU - Moldova Association Agreement -Provisions on Technical Barriers to Trade” (project number SIEA-2018-19547).* Ca urmare, proiectul conţine prevederi care exclud observațiile prezentate în *Final Report Legislative Pre-Assessment of the EU - Moldova Association Agreement Provisions on Technical Barriers to Trade.* |
| **3.2. Opțiunile alternative analizate şi motivele pentru care acestea nu au fost luate în considerare** Având în vedere unele neconcordanțe ale Reglementărilor tehnice naționale cu actele UE, se creează premise pentru apariția unor ambiguități în procesul de definitivare a prezentărilor de țară pentru Capitolul 1:Libera circulație a bunurilor. Concluzionând cele expuse supra, se constată, că în cazul neintervenției privind hotărârile de Guvern menționate, nu va fi asigurată implementarea ad-litteram a acquis-ului european aferent domeniului metrologiei.Astfel, se constată intervenția regulatorului pentru excluderea lacunelor legislative depistate în procesul de screening a actelor normative. De menționat, că modificările preconizate sunt de ordin tehnic, care nu afectează concepția generală ori caracterul unitar al actelor respective. În context, modificările nu conțin prevederi care ar influența activitatea agenților economici, care ar crea bariere netarifare și care ar impune careva cerințe suplimentare mediului de afaceri. |
|   |
| **4. Analiza impactului de reglementare** Beneficiile scontate ale opțiunii recomandate sunt garantarea realizării obiectivelor stabilite la pct.3. Propunerile de modificare vor contribui la oferirea unui cadru juridic echivalent cu cadrul UE. Totodată modificările nu prezintă riscuri majore sau evidente de a eșua. Cu referire la indicatorii de performanță pentru monitorizarea actelor naționale, se constată, că indicatorii fundamentali sunt indicați în Rapoartele anuale a Comisiei Europene prezentate către Parlamentul European, Consiliu, Comitetul Economic și Social European și Comitetul Regiunilor privind politica de extindere a UE. Iar monitorizarea acestora se va efectua prin documentele de politici ale Republicii Moldova, prin care se vor stabili acțiuni concrete de realizare a indicatorilor propriu-zis. |
| **4.1. Impactul asupra sectorului public** Modificarea actelor normative nu implică costuri suplimentare pentru sectorul public. Pentru implementarea proiectului nu sunt necesare acţiuni de reformă structurală sau instituțională, precum și nu necesită schimbări instituționale. |
| **4.2. Impactul financiar şi argumentarea costurilor estimative**Proiectul nu are impact financiar. Costuri privind implementarea proiectului nu au fost identificate. |
| **4.3. Impactul asupra sectorului privat** Proiectul nu are impact asupra sectorului privat.  |
| **4.4. Impactul social4.4.1. Impactul asupra datelor cu caracter personal**Nu este aplicabil**4.4.2. Impactul asupra echității şi egalității de gen**Nu este aplicabil |
| **4.5. Impactul asupra mediului**Nu este aplicabil |
| **4.6. Alte impacturi şi informaţii relevante**Nu au fost identificate |
|   |
| **5. Compatibilitatea proiectului actului normativ cu legislaţia UE**  |
| **5.1. Măsuri normative necesare pentru transpunerea actelor juridice ale UE în legislaţia naţională**Reglementările tehnice naționale, aprobate prin hotărâri de Guvern transpun legislația UE de armonizare, după cum urmează:1. Hotărârea Guvernului nr.267/2014 pentru aprobarea Reglementării tehnice privind aparatele de cântărit neautomate, transpune Directiva 2014/31/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a aparatelor de cântărit cu funcționare neautomată (reformare), Număr CELEX:  [02014L0031-20140329](https://eur-lex.europa.eu/legal-content/EN/TXT/?uri=CELEX%3A02014L0031-20140329&qid=1724064300418);
2. Hotărârea Guvernului nr.881/2014 cu privire la aprobarea Regulamentului general de metrologie legală de stabilire a cerinţelor privind sticlele utilizate ca recipiente de măsură, transpune Directiva 75/107/CEE a Consiliului din 19 decembrie 1974 privind apropierea legislațiilor statelor membre referitoare la sticlele utilizate ca recipiente de măsurare, Număr CELEX: [31975L0107](https://eur-lex.europa.eu/legal-content/EN/TXT/?uri=CELEX%3A31975L0107&qid=1720426714985);
3. Hotărârea Guvernului nr.907/2014 pentru aprobarea Regulamentului general de metrologie legală referitor la preambalarea, în funcţie de masă sau volum, a anumitor preambalate, transpune Directiva Consiliului din 20 ianuarie 1976 privind apropierea legislațiilor statelor membre referitoare la preambalarea, în funcție de masă sau volum, a anumitor produse preambalate(76/211/CEE), astfel cum a fost modificată ultima dată prin [Regulamentul (UE) 2019/1243 al Parlamentului European și al Consiliului din 20 iunie 2019](https://eur-lex.europa.eu/legal-content/RO/AUTO/?uri=celex:32019R1243) de adaptare la articolele 290 și 291 din Tratatul privind funcționarea Uniunii Europene a unei serii de acte juridice care prevăd utilizarea procedurii de reglementare cu control, Număr CELEX [01976L0211-20190726](https://eur-lex.europa.eu/legal-content/RO/ALL/?uri=CELEX:01976L0211-20190726) și Directiva 2007/45/CE a Parlamentului European şi a Consiliului din 5 septembrie 2007 de stabilire a normelor privind cantitățile nominale ale produselor preambalate, de abrogare a Directivelor 75/106/CEE și 80/232/CEE ale Consiliului, și de modificare a Directivei 76/211/CEE a Consiliului, Număr CELEX [32007L0045](https://eur-lex.europa.eu/legal-content/EN/TXT/?uri=CELEX%3A32007L0045&qid=1707747068195);
4. Hotărârea Guvernului nr.909/2014 cu privire la aprobarea unităților de măsură legale, transpune Directiva Consiliului din 20 decembrie 1979 privind apropierea legislațiilor statelor membre referitoare la unitățile de măsură și de abrogare a Directivei 71/354/CEE (80/181/CEE), astfel cum a fost modificată ultima data prin Directiva 9UE) 2019/1258 a Comisiei din 23 iulie 2019, Număr CELEX: [01980L0181-20200613](https://eur-lex.europa.eu/legal-content/EN/TXT/?uri=CELEX%3A01980L0181-20200613&qid=1720156431089);
5. Hotărârea Guvernului nr.408/2015 pentru aprobarea Reglementării tehnice privind punerea la dispoziţie pe piaţă a mijloacelor de măsurare, transpune Directiva 2014/32/UE a Parlamentului European și a Consiliului din 26 februarie 2014 privind armonizarea legislației statelor membre referitoare la punerea la dispoziție pe piață a mijloacelor de măsurare (reformare), așa cum a fost modificată ultima dată prin Directiva delegată (UE) 2015/13 a Comisiei din 31 octombrie 2014, Număr CELEX : [02014L0032-20150127](https://eur-lex.europa.eu/legal-content/EN/TXT/?uri=CELEX%3A02014L0032-20150127&qid=1724834751156);

Pentru fiecare act UE menționat supra au fost elaborate tabele de concordanță, conform Hotărârii Guvernului nr. 1171/2018, cu modificările ulterioare. |
| 5.2. **Măsuri normative care urmăresc crearea cadrului juridic intern necesar pentru implementarea legislaţiei UE**Nu este aplicabil |
|   |
| **6. Avizarea şi consultarea publică a proiectului actului normativ**În scopul respectării prevederilor Legii nr. 239-XVI din 13 noiembrie 2008 privind transparența în procesul decizional, a fost plasat anunțul privind inițierea elaborării proiectului pe pagina web a Ministerului Dezvoltării Economice și Digitalizării, la rubrica Transparența decizională, anunțuri de inițiere a politicii ([https://particip.gov.md/ro/document/stages/\*/12757](https://particip.gov.md/ro/document/stages/%2A/12757)) Prin demersul Cancelariei de Stat nr.18-69-10394 din 17.09.2024 proiectul a fost remis spre avizare autorităților. Urmare avizelor recepționate a fost întocmită sinteza obiecțiilor la proiect. |
|   |
| **7. Concluziile expertizelor** Proiectul a fost supus expertizei anticorupție, conform art.25 și art.28 din Legea integrității nr. 82/2017 și art.36 din Legea nr.100/2017 cu privire la actele normative. Concluziile au fost expuse în demersul Centrului Național Anticorupție nr. 06/2/17979 din 24.10.2024 și care sunt prezentate în sinteza obiecţiilor.Proiectul a fost supus expertizei juridice, conform art.37 din Legea nr.100/2017. Concluziile au fost expuse în demersul Ministerului Justiției nr. 04/2-9465 din 24.10.2024, care sunt incluse în sinteza obiecțiilor la proiect.Proiectul a fost supus expertizei de compatibilitate, conform art.13 din Hotărârea Guvernului nr. 1171/2018. Concluziile au fost expuse în demersul Centrului de Armonizare a Legislației nr. 06/2/17979 din 24.10.2024, care sunt incluse în sinteza obiecțiilor la proiect. |
|  |
| **8. Modul de încorporare a actului în cadrul normativ existent**Proiectul hotărârii se încadrează în prevederile cadrului normativ în vigoare, ca urmare adoptarea acestuia nu implică necesitatea modificării altor acte normative.Hotărîrea Guvernului cu privire la modificarea unor hotărâri ale Guvernului în domeniul metrologiei va intra în vigoare la data publicării în Monitorul Oficial. |
|   |
| **9. Măsurile necesare pentru implementarea prevederilor proiectului actului normativ**Nu au fost identificate |

Secretar de stat Cristina CEBAN